stanford-oval/wikipedia huggingface dataset:
Kaskisten kalastusmuseo

| Kaskisten kalastusmuseo |
| --- | --- |
Tyyppi:  Museo 
Osoite:  Sulkukatu 1, 64260 Kaskinen  
Sijainti:  Kaskinen 
Perustettu:  1983  
Koordinaatit:  62°23′31″N, 21°13′34″E
 fiKaskisten kalastusmuseo 
  
Kaskisten kalastusmuseo (ruots. Fiskemuseet) on Kaskisissa sijaitseva kalastusaiheinen museo.  Kalastusmuseo perustettiin vuonna 1983, kun Kaskisten kaupunki osti Kurt Koskisen suolaamorakennuksen Kalarannasta. Aiemmin rakennuksessa on toiminut kalakauppa. Kalastusmuseon näyttelyt on rakennettu teemoittain. Museossa ovat esillä kaikki ne esineet ja työkalut, joita kalastajat käyttivät. Museon vieressä on noin kolmekymmentä hyvin säilynyttä ranta-aittaa, joista suurin osa on 1800-luvulta. Niissä säilytettiin kalastusvälineitä, venetarvikkeita ja suolattua kalaa.
Kateřina Holubcová

| Mitalit> Maa:   Tšekki.Naisten ampumahiihto.MM-kilpailut  | Mitalit> Maa:   Tšekki.Naisten ampumahiihto.MM-kilpailut  | Mitalit> Maa:   Tšekki.Naisten ampumahiihto.MM-kilpailut  | Maa:   Tšekki> Naisten ampumahiihto. |
| --- | --- | --- | --- |
|  Kultaa | Hanti-Mansijsk 2003 | normaalimatka |  |
|  Pronssia | Hanti-Mansijsk 2003 | sprintti |  |
Kateřina Holubcová (s. 28. kesäkuuta 1976 Ústí nad Labem) on tšekkiläinen ampumahiihtäjä, maailmanmestari.
Holubcová aloitti ampumahiihdon harrastamisen vuonna 1989 ja debytoi maailmancupissa kaudella 1994–1995. Hän osallistui ensimmäisen kerran arvokisoihin MM-kilpailuissa 1996. Hän osallistui olympialaisiin kolme kertaa: Naganoon 1998, Salt Lake Cityyn 2002 ja Torinoon 2006, parhaana sijoituksenaan viestin kuudes tila Naganon kisoista 1998.
Hanti-Mansijsk MM-kilpailuissa 2003 Holubcová saavutti kultaa normaalimatkalla. Ampumapaikat ilman sakkominuutteja selvittänyt Holubcová kukisti yhden sakkominuutin ensimmäiseltä pystypaikalta ampuneen, hopealle yltäneen Olena Zubrylovan 8 sekunnilla – pronssimitalisti Gunn Margit Andreassen selvitti myös ammunnan ilman sakkominuutteja häviten Holubcoválle 37,5 sekuntia. Sprintissä hän saavutti pronssia nolla-ammunnalla Sylvie Becaertin ja Olena Petrovan jälkeen. Samoissa kilpailuissa hän sijoittui myös takaa-ajossa kahdeksanneksi, yhteislähdössä viidenneksi.
Hanti-Mansijskin kultamitalihiihto on myös Holubcován ainoa osakilpailuvoitto maailmancupissa. MM-kisojen kahden mitalisijan lisäksi hän ylti maailmancupin kilpailuissa palkintokorokkeelle kolme kertaa. Hän sijoittui kauden 2002–2003 kokonaispisteissä kahdeksanneksi. Hän lopetti kilpailu-uransa kauteen 2005–2006.
Katsutoshi Nekoda

| Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Maa:   Japani> Miesten lentopallo. |
| --- | --- | --- | --- |
|  Kultaa | München 1972 | Lentopallo |  |
|  Hopeaa | México 1968 | Lentopallo |  |
|  Pronssia | Tokio 1964 | Lentopallo |  |
Katsutoshi Nekoda (1. helmikuuta 1944 Hiroshima – 4. syyskuuta 1983) oli japanilainen lentopalloilija ja olympiavoittaja. Hän voitti urallaan kolme olympiamitalia, joista yksi oli kultainen, yksi hopeinen ja yksi pronssinen. Nekoda paransi suoritustaan jokaisissa olympialaisissa, joissa hän kilpaili. Tokiossa 1964 hän voitti pronssia, kun taas Méxicossa 1968 hän saavutti jo hopeaa. Münchenissä 1972 hän voitti kultaa.
Nekoda kuoli vain 39-vuotiaana mahasyöpään.
Jōsō

| Jōsō (常総市) |
| --- | --- |
 Hitokotonushi-jinja
 lippu:  symboli
 Jōsōn sijainti Ibarakin prefektuurissa
 Jōsō
 Koordinaatit: 36°01′25″N, 139°59′38″E 
Valtio:  Japani
Alue:  Kantō
Prefektuuri:  Ibarakin prefektuuri
Pinta-ala:  
 – Kokonaispinta-ala:  123,64 km²
Väkiluku (09/2020):  62 737
 – Väestötiheys:  507 as./km²
Symbolit:  
 – Puu:  Kashi
 – Kukka:  Kirsikka
 – Lintu:  Idänsilkkikerttunen
 
 http://www.city.joso.lg.jp/ 
Infobox OKVirheellinen NIMI-arvo: 
Jōsō (jap. 常総市, Jōsō-shi) on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin lounaisosassa Kinu- ja Kokaijokien varrella. Kaupungin itäosat ovat alavaa alluviaalitasankoa, länsiosissa on kukkuloita. Jōsōssa on 62 737 asukasta (syyskuussa 2020) ja sen pinta-ala on 123,64 neliökilometriä.
Jōsōn kaupunki perustettiin vuonna 2006, kun Mitsukaidōn kaupunkiin liitettiin Ishigen maaseutukaupunki. Samalla se muutti nimensä Jōsōksi.
Jōsōta palvelee Kantō-rautateiden Jōsō-linja.
Kuvia

Kuwabara-jinja
Mitsukaidōn rautatieasema
Jōsōn kaupungintalo
Mitsukaidōn kantakaupunki vuoden 1990 ilmakuvassa
Aiheesta muualla

Kuvia tai muita tiedostoja aiheesta Jōsō Wikimedia Commonsissa
Kaupungin internetsivut (japaniksi)
Jurassic World: Dominion

| Jurassic World: Dominion |
| --- | --- |

Ohjaaja:  Colin Trevorrow
Käsikirjoittaja:   Colin Trevorrow  Emily Carmichael 
Tuottaja:   Frank Marshall  Patrick Crowley 
Säveltäjä:  Michael Giacchino
Kuvaaja:  John Schwartzman
Leikkaaja:  Mark Sanger
Pääosat:   Chris Pratt  Bryce Dallas Howard  Laura Dern  Jeff Goldblum  Sam Neill  DeWanda Wise  Mamoudou Athie  B. D. Wong  Omar Sy 
Valmistustiedot
Valmistusmaa:  Yhdysvallat
Tuotantoyhtiö:   Universal Pictures  Amblin Entertainment  The Kennedy/Marshall Company  Skydance Media 
Levittäjä:  Universal Studios
Ensi-ilta:   2022-6-88. kesäkuuta 2022 (Suomi)  2022-6-1010. kesäkuuta 2022 (Yhdysvallat)  
Kesto:  146 minuuttia
Alkuperäiskieli:  englanti
Budjetti:  165 miljoonaa dollaria
Edeltäjä:  Jurassic World: Kaatunut valtakunta
Seuraaja:  Jurassic World: Rebirth
Aiheesta muualla
IMDb 
Elonet
Infobox OKNimi-testi OK: 
Jurassic World: Dominion on vuonna 2022 ensi-iltansa saanut tieteis- ja seikkailuelokuva, jonka ohjasi Colin Trevorrow. Se on jatko-osa elokuville Jurassic World (2015) ja Jurassic World: Kaatunut valtakunta (2018) sekä Jurassic Park -elokuvasarjan kuudes osa. Elokuva sai ensiesityksensä Mexico Cityssä 23. toukokuuta 2022. Elokuvateattereihin se ilmestyi Suomessa 8. kesäkuuta 2022 ja Yhdysvalloissa 10. kesäkuuta 2022.
Näyttelijät

| 0 | 1 | 2 |
| --- | --- | --- |
|  Chris Pratt  | … |  Owen Grady   |
|  Bryce Dallas Howard  | … |  Claire Dearing   |
|  Laura Dern  | … |  Ellie Sattler   |
|  Jeff Goldblum  | … |  Ian Malcolm   |
|  Sam Neill  | … |  Alan Grant   |
|  DeWanda Wise  | … |  Kayla Watts   |
|  Mamoudou Athie  | … |  Ramsay Cole   |
|  B. D. Wong  | … |  Henry Wu   |
|  Omar Sy  | … |  Barry Sembène   |
|  Isabella Sermon  | … |  Maisie Lockwood, nuori Charlotte Lockwood   |
|  Campbell Scott  | … |  Lewis Dodgson   |
|  Justice Smith  | … |  Franklin Webb   |
|  Scott Haze  | … |  Rainn Delacourt   |
|  Dichen Lachman  | … |  Soyona Santos   |
|  Daniella Pineda  | … |  Zia Rodriguez   |
|  Kristopffer Polaha  | … |  Wyatt Huntley   |
|  Elva Trill  | … |  Charlotte Lockwood   |
|  Varada Sethu  | … |  Shira   |
Tuotanto

Helmikuussa 2018 ilmoitettiin kolmas elokuva saisi ensi-iltansa ​​11. kesäkuuta vuonna 2021. Lisäksi ilmoitettiin, että Colin Trevorrow käsikirjoittaisi elokuvan Emily Carmichaelin kanssa. Kuten edeltävässä elokuvassa Jurassic World: Kaatunut valtakunta, Frank Marshall ja Patrick Crowley toimivat tuottajina sekä Trevorrow ja Steven Spielberg vastaavina tuottajina. 30. maaliskuuta 2018 ilmoitettiin myös, että Trevorrow myös ohjaisi elokuvan, kun itse Spielberg pyysi häntä.
Trevorrow ja Carmichael kirjoittivat käsikirjoituksen huhtikuusta 2018. Tuolloin Trevorrow kertoi, että Chris Pratt ja Bryce Dallas Howard palaisivat rooleihinsa aiempien elokuvien tapaan. Trevorrow kuvasi elokuvaa myöhemmin "juhlaksi kaikesta, joka on ollut toimilupa-sopimuksessa tähän asti. Trevorrow ilmoitti toukokuussa 2018, että elokuvaan ei sisälly mitään hybridi-dinosauruksia, joilla oli merkittävä rooli kahdessa edeltävässä elokuvassa.
Myöhemmin samana vuonna Howard kertoi, että hän toivisi, että kolmanessa elokuvassa olisi enemmän merkkejä ensimmäisestä elokuvasta. Ilmoitettiin myös, että B. D. Wongin esittämä tohtori Henry Wu olisi tärkeä hahmo elokuvan tarinassa.
Syyskuussa 2019 vahvistettiin, että Sam Neill, Laura Dern ja Jeff Goldblum palaisivat elokuvassa rooleihinsa. Elokuva myös merkitsisi sitä, että Neill ja Dern esiintyisivät ensimmäistä kertaa sitten elokuvan Jurassic Park III (2001). Jeff Goldblum pahoitteli lyhestä roolista Kaatuneessa valtakunnassa.
Lokakuussa 2019 Mamoudou Athie ja DeWanda Wise valittiin myös näyttelijöiksi elokuvaan. Seuraavana kuukautena ilmoitettiin, että Justice Smith ja Daniella Pineda palaisivat alkuperäisiin rooleheinsa Kaatuneesta valtakunnasta. Helmikuussa 2020 julkistettiin, että Jake Johnston ja Omar Sy palaisivat alkuperäisiin rooleihinsa Jurassic Worldistä.
Tuotanto > Kuvaukset

19. helmikuuta 2020 kerrottiin, että droneja käytettiin ilmakuvien kuvaamiseen Cathedral Grovessa Vancouverin saarella, Kanadassa. Kuvaukset alkoivat virallisesti 24. helmikuuta 2020, ja elokuvan nimi julkaistiin seuraavana päivänä nimellä Jurassic World: Dominion. Elokuvaa on tarkoitus tulla kuvamaan monissa paikoissa muun muassa Kanadan kaupungissa Merrittissä, Brittiläisessä Kolumbiassa helmikuun 25. päivästä maaliskuun alkuun asti. Kuten edellisen elokuvan tapaan kuvausten odotetaan tapahtuvan myös Havaijilla ja Pinewood Studiossa Englannissa. Toukokuussa 2020 elokuvaa on tarkoitus kuvata Maltalla on tarkoitus tapahtua Maltan muun muassa Vallettalla. Elokuvan kuvaaminen tulee kestämään lähes 100 päivää. Jurassic Worldin kuvannut John Schwartzman palasi kuvaajaksi. John Nolan kehitti kaikki elokuvan robottidinosaurukset ja paleontologi Steve Brusatte toimi elokuvan paleontologisena neuvonantajana.
Tuotanto ja kuvaukset laitettiin tauolle 13. maaliskuuta 2020 turvatoimenpiteenä koronaviruspandemian  vuoksi. Päätöstä siitä, milloin tuotantoa jatketaan, odotettiin tulevien viikkojen tai kuukausien aikana. Kuvaukset jatkuivat 6. heinäkuuta 2020. Elokuvaa kuvattiin muun muassa Englannin Black Parkissa, joka sijaitsee Pinewood Studiosin lähistöllä. Sam Neil, Laura Dern ja Jeff Goldblumin kuvaukset alkoivat vuoden 2020 elokuun alussa. Kuvauksia tehtiin myös Maltalla elokuun loppuun saakka. Muun muassa Maltalla sijaitsevassa Florianan kaupungissa kuvattiin. Kuvaukset saatiin loppuun 7. marraskuuta 2020.
Tuotanto > Jälkituotanto

Kuvausten päätyttyä Trevorrow työskenteli elokuvan parissa talonsa takana sijainneessa ladossa. Koska elokuvaa viivytettiin vuodella, tämä antoi Trevorrow’lle aikaa työskennellä enemmän elokuvan visuaalisten tehosteiden ja musiikin kanssa. Elokuva saatiin tehtyä loppuun 6. marraskuuta 2020.
Musiikki

Michael Giacchino sävelsi Jurassic World: Dominionin musiikin. Hän oli aiemmin säveltänyt musiikin edellisiin kahteen Jurassic World -elokuvaan. Michael Giacchino sävelsi elokuvan musiikin noin kymmenessä päivässä Abbey Road Studiossa, joka päättyi toukokuussa 2021.
Markkinointi

21. tammikuuta 2022 julkaistiin lyhyt mainos vuoden 2022 talviolympialaisia varten, jossa amerikkalainen kahden olympia kullan voittanut hiihtäjä Mikaela Shiffrin laskettelee mäkeä alas samalla, kun Velociraptor jahtaa hiihtäjä. Mainoksen lopussa Tyrannosaurus Rex tulee metsiköstä karjuen.
Elokuvan ensimmäinen traileri julkaistiin 10. helmikuuta 2022. Trailerissa nähtiin muun muassa nähtiin Dilophosauruksen paluu, joka nähtiin ensimmäisen kerran alkuperäisessä Jurassic Parkissa.
Julkaisu

Jurassic World: Dominion sai maailmanensi-iltansa Mexico Cityssä 23. toukokuuta 2022. Suomessa se sai ensi-iltansa Suomessa 8. kesäkuuta 2022 ja Yhdysvalloissa 10. kesäkuuta 2022. Alkuperäinen ensi-iltapäivämäärä oli 11. kesäkuuta 2021, mutta sitä siirrettiin koronaviruspandemian vuoksi.
Kauko Huttunen

Kauko Juhani Huttunen (28. elokuuta 1938 Tampere – 6. lokakuuta 2009 Helsinki) oli juristi ja Kouvolan hovioikeuden hovioikeudenneuvos 1978–1987, Helsingin raastuvanoikeuden pormestari 1987–1993 ja Helsingin käräjäoikeuden laamanni vuodesta 1993. Hän oli markkinatuomioistuimen puheenjohtaja 1980–1993.
Kari Wihlman

Kari Jorma Juhani Wihlman (s. 1966 Helsinki) on toiminut Väyläviraston (vuoden 2018 loppuun asti Liikennevirasto) pääjohtajajana vuoden 2018 alusta alkaen.  Marraskuussa 2022 valtioneuvosto nimitti hänet toiselle viisivuotiskaudelle 1.1.2023 alkaen. Aiemmin hän toimi Liikenteen turvallisuusvirasto Trafin pääjohtajana viraston perustamisesta 1.1.2010–31.12.2017. Sitä ennen Wihlman on toiminut muun muassa Ajoneuvohallintokeskuksen ylijohtajana vuosina 2008–2009.
Wihlman kirjoitti ylioppilaaksi Helsingin Suomalaisesta Yhteiskoulusta 1985. Koulutukseltaan hän on varatuomari ja sotilasarvoltaan yliluutnantti.[lähde? ]
Tasavallan presidentti Sauli Niinistö myönsi Wihlmanille 6.12.2016 Suomen Leijonan komentajamerkin. Vuonna 2018 Kari Wihlmanille myönnettiin liikenneturvallisuusalan ansiomitali. Sisäministeri Krista Mikkonen myönsi Wihlmanille 21.3.2022 Rajavartiolaitoksen ansioristin. Suomen tieyhdistys myönsi Wihlmanille 7.6.2023 Tieyhdistyksen kultaisen ansiomerkin. Vuonna 2023 Tasavallan presidentti myönsi Wihlmanille valtion virka-ansiomerkin 30 vuoden palvelusta.
Kapsáksen luostari

| Kapsáksen luostari Μονή Καψά |
| --- | --- |
 Kapsáksen luostari.
Sijainti:  Perivolákia, Ierápetra, Lasíthi, Kreeta, Kreikka
Koordinaatit:  35°1′14″N, 26°3′7″E
Kirkkokunta:  Kreetan kirkko
Hiippakunta:  Ierápytnan ja Siteían hiippakunta
Tyyppi:  munkkiluostari
Perustettu:  1400-luku / 1861
Asukkaita:  2 (2011)
Lisää rakennusartikkeleitaArkkitehtuurin teemasivulla
Kapsáksen luostari (kreik. Μονή Καψά, Moní Kapsá; myös Kapsáksen Pyhän Johanneksen luostari, Kapsán luostari) on ortodoksinen luostari Kreetan saarella Kreikassa. Se sijaitsee Ierápetran kunnassa saaren etelärannikolla Makrý Gialóksen ja Goúdouraksen kylien puolessa välissä.
Kapsáksen luostarin sisäpiha.
Luostari on perustettu viimeistään 1400-luvulla, joidenkin näkemysten mukaan jo 1200- tai 1300-luvulla. Se on saanut nimensä yhdestä sen Kapsás-sukuisesta omistajasta. Turkkilaiset hyökkäsivät luostariin vuonna 1471 ja tuhosivat suurimman osan siitä. Luostari kunnostettiin vuosina 1841–1861 ja otettiin uudelleen käyttöön vuonna 1861 Ioánnis Vitséntzoksen, munkkinimeltään Josíf (Josef) Gerontogiánnis, johdolla. Tämän pojanpoika Iosíf Gerontákis kehitti ja laajensi luostaria edelleen. Luostari toimi vastarinnan keskuksena saksalaisten miehittäessä Kreetaa vuosina 1941–1944. Luostari kuuluu Toploún luostarin alaisuuteen. Vuonna 2011 luostarissa oli kaksi asukasta.
Luostari on rakennettu vuorenrinteeseen Perivolákian rotkon eteläpäähän. Luostarirakennuksessa on sen historiasta johtuen sekä bysanttilaista tyyliä että myöhempää luostarirakentamista. Luostarin kirkko on omistettu Johannes Kastajalle. Kirkko on kaksilaivainen ja holvattu ja sen ikonostaasi on kaiverrettu puusta. Luostarin aula ja piha on koristeltu lattiamosaiikein. Luostariin kuuluu myös muun muassa Josífin erakkoluola, joka sijaitsee noin 100 metrin päässä.
Aiheesta muualla

Kuvia tai muita tiedostoja aiheesta Kapsáksen luostari Wikimedia Commonsissa
Kanajärven talo

Kanajärven talo on Kalvolan Kanajärvellä Kanajärven rannalla Hämeenlinnassa sijaitseva Emanuel Kanajärven (1801-1868) syntymäkoti, jonka hän lunasti itselleen ja asui siellä perheineen, vaimonsa Eeva-Stiina Rimminpään ja poikansa Heikin kanssa kuolemaansa saakka. Talo on yksityisomistuksessa museona ja sitä on kunnostettu kesällä 2009 Teknillisen korkeakoulun opiskelijoiden kansainvälisellä arkkitehtileirillä.
Kirjojen kerääjä Matti Pohto (1817–1857) majoittui matkoillaan usein Kanajärven taloon ja käytti sitä myös keräämiensä kirjojen säilytyspaikkana.
Talo kuuluu Suomen valtakunnallisesti merkittäviin rakennettuihin kulttuuriympäristöihin.
Aiheesta muualla

Kanajärven talo, Museovirasto
Emanuel Kanajärvi, Kalvolan kirjasto (vanhat sivut)
Kapsäkki

Musiikkiteatteri Kapsäkki on vuonna 2000 perustettu osuuskuntamuotoinen ammattiteatteri, joka sijaitsee Helsingin Vallilassa. Kapsäkin monipuolinen ohjelmisto koostuu kaiken ikäisille katsojille suunnatuista musiikkinäytelmistä ja konserteista.
Kapsäkki on suomalainen musiikkiteatteri. Sillä on ollut oma teatteritila Helsingissä vuodesta 2009, mitä ennen se toimi kiertävänä teatterina.
Musiikkiteatteri Kapsäkki on osuuskunta ja sen ylimmäistä päätäntävaltaa käyttää jäsenistö, joka kokoontuu sekä keväällä että syksyllä päättämään lakisääteisten asioiden lisäksi muun muassa ohjelmistosta. Jäsenistö koostuu pitkälti alalle korkeakoulutetuista ja meritoituneista pitkän linjan ammattilaisista.
Osuuskunta Kapsäkki syntyi vuonna 2000 tarpeesta luoda omintakeista, laadukasta suomalaista musiikkiteatteria yhdistämällä tasapainoisesti teatterin ja musiikin freelance-ammattilaisten voimat. Kapsäkin tuotannosta noin puolet on lapsille ja perheille ja puolet aikuisille suunnattua ohjelmistoa. Kiertuetoiminta levittää näyttämöteoksia sekä kiertue- ja konserttiohjelmistoa ympäri Suomen.
Ensimmäinen Kapsäkin oma teatteritila otettiin käyttöön syksyllä 2009 Helsingin Vallilassa.
Musiikkiteatteri Kapsäkki toteuttaa vuosittain 1–3 kantaesitysteosta ja tarjoaa työtilaisuuksia esittävien taiteilijoiden lisäksi suomalaisille säveltäjille, ohjaajille ja tekstintekijöille. Painopiste on uuden luomisessa. Vuonna 2010 Suomen Muusikkojen Liitto myönsi Kapsäkin teatterinjohtajalle Reetta Ristimäelle tunnustuspalkinnon hänen ansioistaan suomalaisten muusikkojen työllistämiseksi.
Vuosina 2015–2022 Kapsäkki oli velkasaneerauksessa Vuonna 2022 teatterille myönnettiin kolmen vuoden valtionosuusrahoitus. Myös Helsingin kaupunki on rahoittunut sitä.
Aiheesta muualla

Kapsäkin kotisivut.
Kaakonsauramo

| Kaakonsauramo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Kaksisirkkaiset Magnoliopsida
Kladi::  Asteridit
Lahko::  Asterales
Heimo::  Asterikasvit Asteraceae
Alaheimo::  Asteroideae
Tribus::  Anthemideae
Suku::  Sauramot Anthemis
Laji::  ruthenica
Kaksiosainen nimi
 Anthemis ruthenica  M.Bieb. 
Synonyymit
 Anthemis neilreichii 
Katso myös
   Kaakonsauramo Wikispeciesissä   Kaakonsauramo Commonsissa 
Infobox OKNimi-testi OK: 
Kaakonsauramo (Anthemis ruthenica) on yksivuotinen, Keski- ja Kaakkois-Euroopasta kotoisin oleva mykerökukkainen ruohokasvi.
Ulkonäkö ja koko

Yksivuotinen kaakonsauramo kasvaa noin 20–50 cm korkeaksi. Kasvi on kauttaaltaan tiheä- ja pitkäkarvainen ja tyvestä lähtien haarova. Lehdet ovat varressa kierteisesti. Lehtilapa on kapealiuskainen ja tavallisesti kaksi kertaa pariliuskainen. Liuskat ovat kapeita ja otakärkisiä. Isohkot kukkamykeröt ovat yksittäin haarojen kärjessä ja ne ovat pitkäperäisiä ja noin 2–4 cm leveitä. Mykerön kehto on puolipallomainen. Useammassa rivissä olevat kehtosuomut ovat kapeita, kalvolaitaisia, pyöreäkärkisiä ja karvaisia. Ulommat kehtosuomut ovat suippoja. Kekomainen mykeröpohjus on kokonaan suomuinen. Pohjussuomut ovat suikeita, jyrkästi kapenevia ja kärkiosaltaan hampaisia. Valkoisten, emikukkia olevien laitakukkien kielen leveys on tavallisesti 3–7,5 mm. Keltaiset kehräkukat ovat kaksineuvoisia ja torvimaisia. Suomessa kaakonsauramo kukkii kesä-lokakuussa. Pähkylä on liereä ja siinä on tavallisesti neljä kyhmyistä harjua. Pähkylä on vailla pappusta.
Kaakonsauramo muistuttaa ulkonäöltään suuresti peltosauramoa (Anthemis arvensis), mutta laji on jälkimmäistä pidempi- ja tiheäkarvaisempi ja sen lehtien liuskat usein leveämpiä. Kaakonsauramon mykerön ulommat kehtosuomut ovat suippoja, pohjussuomut leveämpiä ja niiden kärjet hampaallisia.
Levinneisyys

Kaakonsauramo on alun perin kotoisin Euroopan keski- ja kaakkoisosista. Suomessa se on harvinainen uustulokas. Lajia on tavattu satunnaisesti eri puolilta maata Lappia myöten, mutta lajista tehdyt havainnot ovat pääasiassa 1900-luvun alkupuolelta. Harvoja uudempia havaintoja kaakonsauramosta on esimerkiksi Oulusta vuodelta 2004.
Elinympäristö

Suomessa kaakonsauramoa on tavattu ratapihoilla, kaatopaikoilla, tienvarsilla, satamissa ja joutomailla.
Aiheesta muualla

Kasviatlas 2022: Kaakonsauramon (Anthemis ruthenica) levinneisyys Suomessa.
Kaakonsauramo kuvattuna teoksessa Flora Batava – Afbeelding en beschrijving der Nederlandsche Gewassen (1898).
Kathleen Ferrier

Kathleen Ferrier vuonna 1951.
Kathleen Ferrier (22. huhtikuuta 1912 Preston, Lancashire, Englanti – 8. lokakuuta 1953) oli brittiläinen laulaja, äänialaltaan kontra-altto. Häntä pidettiin Britannian taitavimpiin kuuluvana lyyrisenä kontra-alttona, mutta hänen uransa kesti vain kahdeksan vuotta, sillä hän kuoli rintasyöpään 41-vuotiaana. Sairaus oli pidetty julkisuudelta salassa viimeiseen asti, joten laulajattaren kuolema uransa huippuvaiheessa järkytti koko Britanniaa. Tavallisen opettajaperheen tyttärestä ja puhelinkeskuksen hoitajasta taidemusiikin huipulle noussutta Ferrieriä kuvaillaan hänestä tehdyssä televisiodokumentissa The Life and Art of Kathleen Ferrier sodanjälkeisten vuosien rakastetuimmaksi naiseksi Britanniassa.
Ferrier oli lahjakas amatööri jo teini-iässä. Hänen aviomiehensä ilmoitti jo miltei 30 vuoden ikäisen vaimonsa 1940-luvun alussa erääseen laulukilpailuun, jonka tämä yllättäen voitti. Siitä lähtien Kathleen Ferrier panosti ammattilaulajan uraan ja menestyi niin, että vuodesta 1945 alkaen hän esiintyi myös Britannian ulkopuolella. Hänen vakio-ohjelmistoaan olivat kirkkomusiikkiteokset (etenkin Bach, Händel, Mendelssohn) sekä kansanlaulut. Hän teki myös oopperarooleja, joista ensimmäinen oli häntä ajatellen sävelletty Lucretian rooli Benjamin Brittenin Lucretian ryöstössä. Hänen tunnetuimmaksi oopperaroolikseen muodostui Orfeuksen rooli Gluckin oopperassa Orfeus ja Eurydike.
Laulajan muistolle omistettu säätiö on vuodesta 1956 lähtien järjestänyt vuosittaista oopperalaulajien kilpailua nimeltä Kathleen Ferrier Awards.
Käännös suomeksi
Kaala Patthar

| Kaala Patthar |
| --- | --- |

Ohjaaja:  Yash Chopra
Käsikirjoittaja:  Salim-Javed
Tuottaja:  Yash Chopra
Säveltäjä:  Rajesh Roshan
Kuvaaja:  Kay Gee
Pääosat:   Shashi Kapoor  Amitabh Bachchan  Shatrughan Sinha  Rakhee Gulzar  Parveen Babi  Neetu Singh 
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films Netflix
Ensi-ilta:  24. elokuuta 1979
Kesto:  171 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Kaala Patthar (suomeksi ”Musta kivi”) on vuonna 1979 ensi-iltansa saanut intialainen hindinkielinen toimintadraamaelokuva, jonka ohjasi Yash Chopra ja käsikirjoitti kaksikko Salim-Javed. Elokuva perustuu Chasnalan kaivosonnettomuuteen, ja se on neljäs Amitabh Bachchanin, Shashi Kapoorin ja Yash Chopran yhteinen elokuva Deewaarin (1975), Kabhi Kabhien (1976) ja Trishulin (1978) jälkeen.
Elokuvan lipputulot olivat keskinkertaiset, mutta se on muodostunut kulttiklassikoksi.
Juoni

Todellisen kaivostragedian innoittama elokuva kertoo ihmisistä kaikilta elämänaloilta, jotka osoittavat rohkeutta ja luonnetta taistellessaan luonnonvoimia vastaan.
Näyttelijät

| 0 | 1 | 2 |
| --- | --- | --- |
|  Amitabh Bachchan  | … |  Vijay Pal Singh   |
|  Shashi Kapoor  | … |  Ravi Malhotra   |
|  Shatrughan Sinha  | … |  Mangal Singh   |
|  Sanjeev Kumar  | … |  Mathur    |
|  Rakhee Gulzar  | … |  Sudha Sen   |
|  Parveen Babi  | … |  Anita   |
|  Neetu Singh  | … |  Channo   |
|  Prem Chopra  | … |  Dhanraj Puri   |
|  Parikshit Sahni  | … |  Jagga   |
|  Yunus Parvez  | … |  Maneklal Saxena   |
|  Manmohan Krishna  | … |  tienvarsiravintolan raajarikkoinen omistaja   |
|  Vikas Anand  | … |  Ram Singh   |
|  Mac Mohan  | … |  Rana   |
|  Sharat Saxena  | … |  Dhanna   |
|  Mohan Sherry  | … |  Shankar   |
|  Satyendra Kapoor  | … |  Raghunath   |
|  Gita Siddharth  | … |  rouva Raghunath   |
|  Poonam Dhillon  | … |  Raghunathin tytär   |
|  Romesh Sharma  | … |  Vikram   |
|  Madan Puri  | … |  Vikramin isä   |
|  Iftekhar  | … |  herra Singh   |
|  Sudha Chopra  | … |  rouva Singh   |
|  Suresh Oberoi  | … |  merivoimien upseeri   |
|  Gautam Sarin  | … |  merivoimien upseeri   |
|  Jagdish Raj  | … |  poliisitarkastaja   |